Et smart-tv er et tv, der er forbundet til internettet, og som har software installeret, hvor der er apps og spil, som giver dig mulighed for bl.a. at streame film fra forskellige streamingtjenester. Der findes forskellige styresystemer, og de afhænger af, hvilken producent du køber tv'et hos, og hvilken model du har valgt. Nogle har for eksempel Android TV som styresystem i deres smart-tv, mens andre har deres egne systemer. LG's hedder fx Webos. De ser anderledes ud, har forskellige udvalg af apps og mere. Hvis du skal købe et nyt smart-tv, skal du huske at tjekke, om det har de apps og funktioner, du vil have. Netflix, Spotify og YouTube er nogle af de apps, der altid er gode at have, men i sidste ende kommer det naturligvis helt an på dine personlige behov og præferencer.